स्वच्छता को लेकर सरकार और स्थानीय नगर निकाय को कठघरे में खड़ा करते हुए अक्सर सवाल दागने वाली मैड संस्था इन दिनों कहां है, कोई नहीं जानता। मैड शहर व नदी-नालों में गंदगी को लेकर अक्सर नगर निगम पर जुबानी हमले करती रही है। साथ ही निकाय को आइना दिखाने में मैड ने हर रविवार कूड़ा उठान अभियान चलाने से भी गुरेज नहीं किया। इसका प्रचार कर मीडिया में भी सुर्खियां बटोरी, मगर असल समस्या जब आई, संस्था के सदस्य गायब हो गए। यही हाल वेस्ट वॉरियर्स का भी है। यह संस्था तो बाकायदा नगर निगम के पैनल में है, फिर भी हड़ताल में सफाई को लेकर संस्था ने आगे आना जरूरी ही नहीं समझा। जन-जागरण संस्था भी निगम के जागरूकता अभियान का हिस्सा है, लेकिन संस्था आजकल गुम है।